nibzard/narodne-novine-full-text-markdown huggingface dataset:
### NN 134/2021 (8.12.2021.), Dopuna Popisa droga, psihotropnih tvari i biljaka iz kojih se može dobiti droga te tvari koje se mogu uporabiti za izradu droga

Ministarstvo zdravstva

2225

Na temelju članka 2. stavka 2. Zakona o suzbijanju zlouporabe droga (»Narodne novine«, br. 107/01, 87/02, 163/03, 141/04, 40/07, 149/09, 84/11, 80/13 i 39/19) i članka 38. stavka 3. Zakona o sustavu državne uprave (»Narodne novine«, broj 66/19), ministar zdravstva uz prethodnu suglasnost ministra vanjskih i europskih poslova donosi

DOPUNU POPISA

DROGA, PSIHOTROPNIH TVARI I BILJAKA IZ KOJIH SE MOŽE DOBITI DROGA TE TVARI KOJE SE MOGU UPORABITI ZA IZRADU DROGA

I.

U Popisu droga, psihotropnih tvari i biljaka iz kojih se može dobiti droga te tvari koje se mogu uporabiti za izradu droga, (»Narodne novine«, broj 13/19, u daljnjem tekstu: Popis), u Uvodnom dijelu dodaje se novi podstavak 1.:

» – Delegirana direktiva Komisije (EU) 2021/802 оd 12. ožujka 2021. o izmjeni Priloga Okvirnoj odluci Vijeća 2004/757/PUP u pogledu obuhvaćanja novih psihoaktivnih tvari metil 3,3-dimetil-2-{[1-(pent-4-en-1-il)-1H-indazol-3-karbonil]amino}butanoata (MDMB-4en-PINACA) i metil 2-{[1-(4-fluorbutil)-1H-indol-3-karbonil]amino}-3,3-dimetilbutanoata (4F-MDMB-BICA) definicijom »droge«, (SL L178, od 20. 5. 2021).«

Dsadašnji podstavci 1. – 12. postaju podstavci 2. – 13.

II.

Ovaj Popis stupa na snagu osmoga dana od dana objave u »Narodnim novinama«.

Klasa: 011-02/21-02/62
 Urbroj: 534-07-1-1/6-21-2
 Zagreb, 1. prosinca 2021.

Ministar
 izv. prof. dr. sc. Vili Beroš, dr. med., v. r.
### NN 134/2021 (8.12.2021.), Odluka o uvođenju prireza porezu na dohodak u Gradu Kutjevu

Grad Kutjevo

2226

Na temelju članka 42. stavka 1., a u vezi s člankom 20. Zakona o lokalnim porezima (»Narodne novine« broj 115/16 i 101/17), predstavničko tijelo Grada Kutjeva na 4. sjednici održanoj 19. listopada 2021. godine, donijelo je

ODLUKU

O UVOĐENJU PRIREZA POREZU NA DOHODAK
 U GRADU KUTJEVU

Članak 1.

Ovom se Odlukom propisuje visina stope prireza porezu na dohodak u Gradu Kutjevu.

Članak 2.

Visina stope prireza porezu na dohodak u Gradu Kutjevu je 10 %.

Članak 3.

Ova Odluka objavit će se u »Službenom glasniku Grada Kutjeva« i u »Narodnim novinama«, a stupa na snagu prvoga dana u mjesecu nakon mjeseca u kojem je objavljena u »Narodnim novinama«.

Klasa: 410-01/21-01/01
 Urbroj: 2177/06-02/21-01
 Kutjevo, 19. listopada 2021.

GRADSKO VIJEĆE GRADA KUTJEVA

Predsjednik
 Dario Gotštajn, dipl. ing. sig., v. r.
### NN 134/2021 (8.12.2021.), Odluka o izmjenama i dopuni Odluke o gradskim porezima Grada Rovinja - Rovigno

Grad Rovinj – rovigno

2228

Na temelju odredbe članka 42. Zakona o lokalnim porezima (»Narodne novine RH« br. 115/16, 101/17) te odredbe članka 65. Statuta Grada Rovinja – Rovigno (»Službeni glasnik« Grada Rovinja – Rovigno br. 3/18, 5/18 i 2/21), Gradsko vijeće Grada Rovinja – Rovigno na sjednici održanoj 24. studenoga 2021. godine, donijelo je

ODLUKU

O IZMJENAMA I DOPUNI ODLUKE
 O GRADSKIM POREZIMA

Članak 1.

U Odluci o gradskim porezima (»Službeni glasnik« Grada Rovinja – Rovigno, br. 12/19) dalje u tekstu: Odluka) u članku 10. stavku 1. riječi »sljedeće 4 zone« mijenjaju se i glase: »sljedećih 5 zona«.

U istom članku ispod stavka 1. dodaje se novi stavak 2. koji glasi:

»(2) Iznimno od I. zone utvrđene stavkom 1. ovog članka, samo za određivanje visine poreza na korištenje javne površine za ugostiteljske terase, postojeća I. zona dijeli se na 0. zonu te smanjenu I. zonu, na način da nova 0. zona, odnosno smanjena I. zona u ovom slučaju obuhvaćaju:

– 0. zona obuhvaća centralni dio Grada prema moru koji se od I. zone razdvaja linijom koja počinje uz desni rub zgrada na Trgu Brodogradilišta pa nastavlja duž Obale A. Rismondo na Trg Pignaton desnim rubom, zatim skreće lijevim rubom Trga na Mostu prema Trgu m. Tita uz desni rub sve do kraja Obale P. Budicin i završava uz desni rub na kraju ul. Sv. Križa, s time da 0. zona obuhvaća i javne površine uz i u ulicama O. A. Negri i O. V. Nazora na kojima se formiraju ugostiteljske terase.

– Ostatak javnih površina iz I. zone iz stavka 1. ovog članka koji nije obuhvaćen 0. zonom za ugostiteljske terase, ostaje u smanjenoj I. zoni.«

Članak 2.

U članku 12. Odluke u stavku 1. postojeća tablica zamjenjuje se novom tablicom koja glasi:

»

|  |  |  |  |  |  |  |  |
| --- | --- | --- | --- | --- | --- | --- | --- |
| R. br. | Namjena | Obračun | 0. zona | I. zona | II. zona | III. zona | IV. zona |
| 1. | Ugostiteljske terase (godišnje korištenje, 1. 1. – 31. 12.) | Mjesečno po m² | 115,00 | 100,00 | 70,00 | 65,00 | 50,00 |
| 2. | Ugostiteljske terase (sezonsko korištenje, minimalno od 1. 4. – 31. 10.) | Mjesečno po m² | 250,00 | 210,00 | 150,00 | 140,00 | 110,00 |

«

Članak 3.

Ova Odluka objavit će se u »Narodnim novinama« i »Službenom glasniku« Grada Rovinja – Rovigno, a stupa na snagu i primjenjuje se od 1. siječnja 2022. godine.

Klasa/Classe: 363-01/21-01/79
 Urbroj/Numprot: 2171-01-01/1-21-9
 Rovinj – Rovigno, 24. studenoga 2021.

Predsjednik
 Gradskog vijeća
 Emil Nimčević, v. r.
### NN 134/2021 (8.12.2021.), Odluka o sudjelovanju Oružanih snaga Republike Hrvatske u sklopu aktivnosti ojačane prednje prisutnosti NATO-a u Republici Poljskoj

Hrvatski sabor

2213

Na temelju članka 54. stavka 2. Zakona o obrani (»Narodne novine«, br. 73/13., 75/15., 27/16., 110/17. – Odluka Ustavnog suda Republike Hrvatske, 30/18. i 70/19.), na prijedlog Vlade Republike Hrvatske i uz prethodnu suglasnost Predsjednika Republike Hrvatske, Hrvatski sabor na sjednici 3. prosinca 2021. donio je

ODLUKU

O SUDJELOVANJU ORUŽANIH SNAGA REPUBLIKE HRVATSKE U SKLOPU AKTIVNOSTI OJAČANE PREDNJE PRISUTNOSTI NATO-a U REPUBLICI POLJSKOJ

I.

U sklopu aktivnosti ojačane prednje prisutnosti NATO-a, u okviru borbene skupine pod vodstvom Sjedinjenih Američkih Država, u Republiku Poljsku u 2022. godini upućuje se do 90 pripadnika Oružanih snaga Republike Hrvatske (bitnica samohodnih višecijevnih lansera raketa).

II.

U sklopu aktivnosti ojačane prednje prisutnosti NATO-a, u okviru borbene skupine pod vodstvom Sjedinjenih Američkih Država, u Republiku Poljsku u 2023. godini upućuje se do 90 pripadnika Oružanih snaga Republike Hrvatske (bitnica »Panzer haubica 2000«), uz mogućnost rotacije.

III.

Izvješće o sudjelovanju Oružanih snaga Republike Hrvatske u aktivnosti iz točaka I. i II. ove Odluke bit će dio Godišnjeg izvješća o obrani koje Vlada Republike Hrvatske podnosi Hrvatskome saboru.

IV.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/21-01/117
 Zagreb, 3. prosinca 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 134/2021 (8.12.2021.), Odluka o sudjelovanju Oružanih snaga Republike Hrvatske u sklopu aktivnosti ojačane prednje prisutnosti NATO-a u Republici Litvi

HRVATSKI SABOR

2214

Na temelju članka 54. stavka 2. Zakona o obrani (»Narodne novine«, br. 73/13., 75/15., 27/16., 110/17. – Odluka Ustavnog suda Republike Hrvatske, 30/18. i 70/19.), na prijedlog Vlade Republike Hrvatske i uz prethodnu suglasnost Predsjednika Republike Hrvatske, Hrvatski sabor na sjednici 3. prosinca 2021. donio je

ODLUKU

O SUDJELOVANJU ORUŽANIH SNAGA REPUBLIKE HRVATSKE U SKLOPU AKTIVNOSTI OJAČANE PREDNJE PRISUTNOSTI NATO-a
 U REPUBLICI LITVI

I.

U sklopu aktivnosti ojačane prednje prisutnosti NATO-a, u okviru borbene skupine pod vodstvom Savezne Republike Njemačke, u Republiku Litvu u 2023. godini upućuje se do 200 pripadnika Oružanih snaga Republike Hrvatske (pješačka mehanizirana satnija).

II.

Izvješće o sudjelovanju Oružanih snaga Republike Hrvatske u aktivnosti iz točke I. ove Odluke bit će dio Godišnjeg izvješća o obrani koje Vlada Republike Hrvatske podnosi Hrvatskome saboru.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/21-01/118
 Zagreb, 3. prosinca 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 134/2021 (8.12.2021.), Odluka o sudjelovanju Oružanih snaga Republike Hrvatske u operaciji potpore miru »SEA GUARDIAN « u Sredozemlju

HRVATSKI SABOR

2215

Na temelju članka 54. stavka 2. Zakona o obrani (»Narodne novine«, br. 73/13., 75/15., 27/16., 110/17. – Odluka Ustavnog suda Republike Hrvatske, 30/18. i 70/19.), na prijedlog Vlade Republike Hrvatske i uz prethodnu suglasnost Predsjednika Republike Hrvatske, Hrvatski sabor na sjednici 3. prosinca 2021. donio je

ODLUKU

O SUDJELOVANJU ORUŽANIH SNAGA REPUBLIKE HRVATSKE U OPERACIJI POTPORE MIRU »SEA GUARDIAN« U SREDOZEMLJU

I.

U operaciju potpore miru »SEA GUARDIAN« u Sredozemlju upućuje se u 2022. i 2023. godini do 35 pripadnika Oružanih snaga Republike Hrvatske brodom Hrvatske ratne mornarice, uz mogućnost rotacije.

II.

Izvješće o sudjelovanju Oružanih snaga Republike Hrvatske u operaciji potpore miru iz točke I. ove Odluke bit će dio Godišnjeg izvješća o obrani koje Vlada Republike Hrvatske podnosi Hrvatskome saboru.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/21-01/119
 Zagreb, 3. prosinca 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 134/2021 (8.12.2021.), Odluka o sudjelovanju pripadnika Oružanih snaga Republike Hrvatske u operaciji Koalicijskih snaga »INHERENT RESOLVE«

HRVATSKI SABOR

2216

Na temelju članka 54. stavka 2. Zakona o obrani (»Narodne novine«, br. 73/13., 75/15., 27/16., 110/17. – Odluka Ustavnog suda Republike Hrvatske, 30/18. i 70/19.), na prijedlog Vlade Republike Hrvatske i uz prethodnu suglasnost Predsjednika Republike Hrvatske, Hrvatski sabor na sjednici 3. prosinca 2021. donio je

ODLUKU

O SUDJELOVANJU PRIPADNIKA ORUŽANIH SNAGA REPUBLIKE HRVATSKE U OPERACIJI KOALICIJSKIH SNAGA »INHERENT RESOLVE«

I.

U operaciju Koalicijskih snaga »INHERENT RESOLVE« pod vodstvom Sjedinjenih Američkih Država u Zapovjedništvo operacije u Kuvajtu i Iraku u 2022. i 2023. godini upućuju se do tri pripadnika Oružanih snaga Republike Hrvatske, uz mogućnost rotacije.

II.

Izvješće o sudjelovanju pripadnika Oružanih snaga Republike Hrvatske u operaciji Koalicijskih snaga iz točke I. ove Odluke bit će dio Godišnjeg izvješća o obrani koje Vlada Republike Hrvatske podnosi Hrvatskome saboru.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/21-01/120
 Zagreb, 3. prosinca 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 134/2021 (8.12.2021.), Odluka o sudjelovanju pripadnika Oružanih snaga Republike Hrvatske u misiji potpore miru »NATO MISIJI U IRAKU«

HRVATSKI SABOR

2217

Na temelju članka 54. stavka 2. Zakona o obrani (»Narodne novine«, br. 73/13., 75/15., 27/16., 110/17. – Odluka Ustavnog suda Republike Hrvatske, 30/18. i 70/19.), na prijedlog Vlade Republike Hrvatske i uz prethodnu suglasnost Predsjednika Republike Hrvatske, Hrvatski sabor na sjednici 3. prosinca 2021. donio je

ODLUKU

O SUDJELOVANJU PRIPADNIKA ORUŽANIH SNAGA REPUBLIKE HRVATSKE U MISIJI POTPORE MIRU »NATO MISIJI U IRAKU«

I.

U misiju potpore miru »NATO MISIJI U IRAKU« u 2022. i 2023. godini upućuje se do deset pripadnika Oružanih snaga Repub­like Hrvatske, uz mogućnost rotacije.

II.

Izvješće o sudjelovanju pripadnika Oružanih snaga Republike Hrvatske u misiji potpore miru iz točke I. ove Odluke bit će dio Godišnjeg izvješća o obrani koje Vlada Republike Hrvatske podnosi Hrvatskome saboru.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/21-01/121
 Zagreb, 3. prosinca 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 134/2021 (8.12.2021.), Odluka o sudjelovanju pripadnika Oružanih snaga Republike Hrvatske u operaciji Europske unije »EUNAVFOR MED IRINI «

HRVATSKI SABOR

2218

Na temelju članka 54. stavka 2. Zakona o obrani (»Narodne novine«, br. 73/13., 75/15., 27/16., 110/17. – Odluka Ustavnog suda Republike Hrvatske, 30/18. i 70/19.), na prijedlog Vlade Republike Hrvatske i uz prethodnu suglasnost Predsjednika Republike Hrvatske, Hrvatski sabor na sjednici 3. prosinca 2021. donio je

ODLUKU

O SUDJELOVANJU PRIPADNIKA ORUŽANIH SNAGA REPUBLIKE HRVATSKE U OPERACIJI EUROPSKE UNIJE »EUNAVFOR MED IRINI«

I.

U operaciju Europske unije »EUNAVFOR MED IRINI« upućuju se u 2022. i 2023. godini do tri pripadnika Oružanih snaga Republike Hrvatske, uz mogućnost rotacije.

II.

Izvješće o sudjelovanju pripadnika Oružanih snaga Republike Hrvatske u operaciji Europske unije iz točke I. ove Odluke bit će dio Godišnjeg izvješća o obrani koje Vlada Republike Hrvatske podnosi Hrvatskome saboru.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/21-01/122
 Zagreb, 3. prosinca 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 134/2021 (8.12.2021.), Odluka o upućivanju pripadnika Oružanih snaga Republike Hrvatske na dužnosti u NATO zapovjednoj strukturi, nato strukturi snaga i drugim nacionalnim (multinacionalnim) zapovjedništvima u operacije i druge aktivnosti u inozemstvu pod vodstvom NATO-a

HRVATSKI SABOR

2219

Na temelju članka 66. stavka 2. Zakona o obrani (»Narodne novine«, br. 73/13., 75/15., 27/16., 110/17. – Odluka Ustavnog suda Republike Hrvatske, 30/18. i 70/19.), na prijedlog Vlade Republike Hrvatske i uz prethodnu suglasnost Predsjednika Republike Hrvatske, Hrvatski sabor na sjednici 3. prosinca 2021. donio je

ODLUKU

O UPUĆIVANJU PRIPADNIKA ORUŽANIH SNAGA REPUBLIKE HRVATSKE NA DUŽNOSTI U NATO ZAPOVJEDNOJ STRUKTURI, NATO STRUKTURI SNAGA I DRUGIM NACIONALNIM (MULTINACIONALNIM) ZAPOVJEDNIŠTVIMA U OPERACIJE I DRUGE AKTIVNOSTI U INOZEMSTVU POD VODSTVOM NATO-a

I.

Pripadnici Oružanih snaga Republike Hrvatske koji su na dužnostima u NATO zapovjednoj strukturi, NATO strukturi snaga i drugim nacionalnim (multinacionalnim) zapovjedništvima mogu se u 2022. i 2023. godini, po potrebi službe, uputiti u operacije i druge aktivnosti u inozemstvu pod vodstvom NATO-a na zadaće koje su u okviru poslova koje obavljaju na svojim dužnostima.

U operacije i druge aktivnosti u inozemstvu pod vodstvom NATO-a može se istodobno uputiti najviše 100 pripadnika Oružanih snaga Republike Hrvatske.

II.

Izvješće o sudjelovanju pripadnika Oružanih snaga Republike Hrvatske u operacijama i drugim aktivnostima iz točke I. ove Odluke bit će dio Godišnjeg izvješća o obrani koje Vlada Republike Hrvatske podnosi Hrvatskome saboru.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/21-01/123
 Zagreb, 3. prosinca 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 134/2021 (8.12.2021.), Odluka o sudjelovanju pripadnika Oružanih snaga Republike Hrvatske u operaciji NATO-a »ALLIED SOLACE« u Republici Kosovu

HRVATSKI SABOR

2220

Na temelju članka 54. stavka 2. Zakona o obrani (»Narodne novine«, br. 73/13., 75/15., 27/16., 110/17. – Odluka Ustavnog suda Republike Hrvatske, 30/18. i 70/19.), na prijedlog Vlade Republike Hrvatske i uz prethodnu suglasnost Predsjednika Republike Hrvatske, Hrvatski sabor na sjednici 3. prosinca 2021. donio je

ODLUKU

O SUDJELOVANJU PRIPADNIKA ORUŽANIH SNAGA REPUBLIKE HRVATSKE U OPERACIJI NATO-a »ALLIED SOLACE« U REPUBLICI KOSOVU

I.

U operaciju NATO-a »ALLIED SOLACE« u Republici Kosovu upućuju se do tri pripadnika Oružanih snaga Republike Hrvatske u 2021. i 2022. godini, uz mogućnost rotacije.

II.

Izvješće o sudjelovanju pripadnika Oružanih snaga Republike Hrvatske u NATO operaciji iz točke I. ove Odluke bit će dio Godišnjeg izvješća o obrani koje Vlada Republike Hrvatske podnosi Hrvatskome saboru.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/21-01/145
 Zagreb, 3. prosinca 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 134/2021 (8.12.2021.), Odluka o lokalnim porezima Grada Velike Gorice

Grad Velika Gorica

2227

Na temelju članka 42. Zakona o lokalnim porezima (»Narodne novine« 115/16 i 101/17) te članka 33. Statuta Grada Velike Gorice (Službeni glasnik Grada Velike Gorice br. 1/21), Gradsko vijeće Grada Velike Gorice na svojoj 4. sjednici održanoj 30. studenoga 2021. godine donosi

ODLUKU

O LOKALNIM POREZIMA GRADA VELIKE GORICE

I. TEMELJNE ODREDBE

Članak 1.

Ovom Odlukom utvrđuje se vrsta gradskih poreza, visina stope poreza i prireza poreza na dohodak te nadležno porezno tijelo za utvrđivanje i naplatu poreza koji pripadaju Gradu Velika Gorica.

II. VRSTE POREZA

Članak 2.

Gradski porezi su:

1. Prirez porezu na dohodak

2.. Porez na kuće za odmor.

1. Prirez porezu na dohodak

Članak 3.

Prirez porezu na dohodak plaćaju obveznici poreza na dohodak sukladno odredbama Zakona o porezu na dohodak i podzakonskih akata kojima se uređuje porez na dohodak.

Prirez porezu na dohodak plaća se po stopi od 12 %.

2. Porez na kuće za odmor

Članak 4.

Porez na kuće za odmor plaća se godišnje 6,00 kn po jednom četvornom metru korisne površine.

Članak 5.

Poslovi u vezi s utvrđivanjem i naplatom poreza na kuće za odmor povjeravaju se Ministarstvu financija, nadležnoj ispostavi Porezne uprave.

III. PRIJELAZNE I ZAVRŠNE ODREDBE

Članak 6.

Danom stupanja na snagu ove Odluke prestaje važiti Odluka o gradskim porezima i o prirezu porezu na dohodak (»Službeni glasnik Grada Velike Gorice« broj 8/19 i 6/21 i »Narodne novine « broj 121/19 i 123/21).

Članak 7.

Ova Odluka objavit će se u »Narodnim novinama« i »Službenom glasniku Grada Velike Gorice«, a stupa na snagu 1. siječnja 2022. godine.

Klasa: 021-04/2021-03/103
 Urbroj: 238-31-11-2021-1
 Velika Gorica, 30. studenoga 2021.

Predsjednik
 Gradskog vijeća
 Darko Bekić, univ. spec. pol., v. r.
### NN 134/2021 (8.12.2021.), Odluka o usklađivanju prihodovnog cenzusa za ostvarivanje prava na plaćanje premije dopunskoga zdravstvenog osiguranja u 2022. godini

Hrvatski zavod za zdravstveno osiguranje

2229

Na osnovi članka 14.b stavka 5. Zakona o dobrovoljnom zdravstvenom osiguranju (»Narodne novine«, broj 85/06., 150/08., 71/10., 53/20. i 120/21.) i članka 24. točke 13. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14., 83/15. i 108/21.), Upravno vijeće Hrvatskog zavoda za zdravstveno osiguranje na 39. sjednici održanoj 29. studenoga 2021. godine donijelo je

ODLUKU

O USKLAĐIVANJU PRIHODOVNOG CENZUSA ZA OSTVARIVANJE PRAVA NA PLAĆANJE PREMIJE DOPUNSKOGA ZDRAVSTVENOG OSIGURANJA U 2022. GODINI

I.

Ovom odlukom utvrđuje se prihodovni cenzus za ostvarivanje prava osiguranih osoba Hrvatskog zavoda za zdravstveno osiguranje (u daljnjem tekstu: Zavod) na plaćanje premije dopunskoga zdravstvenog osiguranja iz državnog proračuna u 2022. godini.

II.

Prihodovni cenzus utvrđen u članku 14.b stavcima 1. i 2. Zakona o dobrovoljnom zdravstvenom osiguranju (»Narodne novine«, broj 85/06., 150/08., 71/10., 53/20. i 120/21.) usklađuje se s promjenama prosječnog indeksa potrošačkih cijena i promjenama prosječne bruto plaće zaposlenih u Republici Hrvatskoj u 2021. godini.

Na temelju usklađenja iz stavka 1. ove točke pravo na plaćanje premije dopunskoga zdravstvenog osiguranja u 2022. godini ostvaruju:

– osigurane osobe Zavoda ako im ukupan prihod u prethodnoj kalendarskoj godini, iskazan po članu obitelji, mjesečno nije veći od 2.065,60 kuna.

– osigurane osobe Zavoda – samci ako im prihod u prethodnoj kalendarskoj godini nije veći od 2.582,00 kuna.

III.

Ova Odluka stupa na snagu osmoga dana od dana objave u »Narodnim novinama«.

Klasa: 025-04/21-01/279
 Urbroj: 338-01-01-21-01
 Zagreb, 29. studenoga 2021.

Predsjednik Upravnog vijeća
 Hrvatskog zavoda za zdravstveno osiguranje
 prof. dr. sc. Drago Prgomet, dr. med. spec., v. r.
### NN 134/2021 (8.12.2021.), Rješenje o razrješenju dijela članova Upravnog vijeća Zavoda za obnovu Dubrovnika

Vlada Republike Hrvatske

2221

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 14a. stavka 3. Zakona o obnovi spomeničke cjeline Dubrovnika i drugih nepokretnih kulturnih dobara u okolici Dubrovnika (»Narodne novine«, br. 21/86., 33/89., 26/93., 29/94., 128/99., 19/14., 32/14. – Rješenje Ustavnog suda Republike Hrvatske i 99/14. – Odluka Ustavnog suda Republike Hrvatske), Vlada Republike Hrvatske je na sjednici održanoj 2. prosinca 2021. donijela

RJEŠENJE

O RAZRJEŠENJU DIJELA ČLANOVA UPRAVNOG VIJEĆA ZAVODA ZA OBNOVU DUBROVNIKA

Razrješuju se dužnosti članovi Upravnog vijeća Zavoda za obnovu Dubrovnika, zbog isteka mandata:

– DAVOR TRUPKOVIĆ

– NIKŠA KONJEVOD.

Klasa: 080-02/21-02/116

Urbroj: 50301-15/07-21-02

Zagreb, 2. prosinca 2021.

Predsjednik
 mr. sc. Andrej Plenković, v. r.
### NN 134/2021 (8.12.2021.), Rješenje o imenovanju dijela članova Upravnog vijeća Zavoda za obnovu Dubrovnika

VLADA REPUBLIKE HRVATSKE

2222

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 14a. stavka 3. Zakona o obnovi spomeničke cjeline Dubrovnika i drugih nepokretnih kulturnih dobara u okolici Dubrovnika (»Narodne novine«, br. 21/86., 33/89., 26/93., 29/94., 128/99., 19/14., 32/14. – Rješenje Ustavnog suda Republike Hrvatske i 99/14. – Odluka Ustavnog suda Republike Hrvatske), Vlada Republike Hrvatske je na sjednici održanoj 2. prosinca 2021. donijela

RJEŠENJE

O IMENOVANJU DIJELA ČLANOVA UPRAVNOG VIJEĆA ZAVODA ZA OBNOVU DUBROVNIKA

Za članove Upravnog vijeća Zavoda za obnovu Dubrovnika, imenuju se:

– DAVOR TRUPKOVIĆ

– HELENA JELIĆ.

Klasa: 080-02/21-01/176

Urbroj: 50301-15/07-21-02

Zagreb, 2. prosinca 2021.

Predsjednik
 mr. sc. Andrej Plenković, v. r.
### NN 135/2021 (9.12.2021.), Ispravak Odluke o izmjeni i dopunama Odluke o utvrđivanju Popisa posebno skupih lijekova

HRVATSKI ZAVOD ZA ZDRAVSTVENO OSIGURANJE

2236

Nakon usporedbe s izvornim tekstom utvrđena je pogreška u Odluci o izmjeni i dopunama Odluke o utvrđivanju Popisa posebno skupih lijekova koja je objavljena u »Narodnim novinama«, broj 120 od 10. studenoga 2021. godine te se daje

ISPRAVAK ODLUKE

O IZMJENI I DOPUNAMA ODLUKE O UTVRĐIVANJU POPISA POSEBNO SKUPIH LIJEKOVA

U Odluci o izmjeni i dopunama Odluke o utvrđivanju Popisa posebno skupih lijekova (»Narodne novine«, broj 120/21.) u tablici iz članka 1. stavka 2., u stupcu 1. umjesto ATK šifre: »L01EM03 171« treba stajati ATK šifra: »L01XX65 171«, umjesto ATK šifre: »L01EM03 172« treba stajati ATK šifra: »L01XX65 172«, a umjesto ATK šifre: »L01EM03 173«, treba stajati ATK šifra: »L01XX65 173«.

Ovim Ispravkom utvrđene pogreške se ispravljaju.

Klasa: 025-04/21-01/286

Urbroj: 338-01-01-21-01

Zagreb, 29. studenoga 2021.

Predsjednik Upravnog vijeća
 Hrvatskog zavoda za zdravstveno osiguranje
 prof. dr. sc. Drago Prgomet, dr. med. spec., v. r.
### NN 136/2021 (10.12.2021.), Odluka o najvišoj naknadi za pokrivanje troškova mirovinskog osiguravajućeg društva u 2022. iz doznaka obveznog mirovinskog fonda

Hrvatska agencija za nadzor financijskih usluga

2256

Na temelju odredbi članka 15. stavka 1. točke 1. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine«, broj 140/05 i 12/12) te članka 135. stavka 2. Zakona o mirovinskim osiguravajućim društvima (»Narodne novine«, broj 22/14, 29/18 i 115/18), Hrvatska agencija za nadzor financijskih usluga na sjednici Upravnog vijeća održanoj 2. prosinca 2021. godine donosi

ODLUKU

O NAJVIŠOJ NAKNADI ZA POKRIVANJE TROŠKOVA MIROVINSKOG OSIGURAVAJUĆEG DRUŠTVA U 2022. IZ DOZNAKA OBVEZNOG MIROVINSKOG FONDA

Članak 1.

Mirovinsko osiguravajuće društvo može u 2022. godini naplatiti na ime naknade troškova koje naplaćuje iz doznaka obveznog mirovinskog fonda najviše do:

– 1,5 % od primljene doznake jednokratno i

– 0,17 % od primljene doznake godišnje za vrijeme trajanja isplate mirovine.

Članak 2.

Ova Odluka stupa na snagu prvoga dana od dana objave u »Narodnim novinama«.

Klasa: 011-02/21-11/01
 Urbroj: 326-01-50-53-531-21-1
 Zagreb, 2. prosinca 2021.

Predsjednik
 Upravnog vijeća
 dr. sc. Ante Žigman, v. r.
### NN 136/2021 (10.12.2021.), Zakon o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora

Hrvatski sabor

2237

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O OVLASTI VLADE REPUBLIKE HRVATSKE DA UREDBAMA UREĐUJE POJEDINA PITANJA IZ DJELOKRUGA HRVATSKOGA SABORA

Proglašavam Zakon o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora, koji je Hrvatski sabor donio na sjednici 3. prosinca 2021.

Klasa: 011-01/21-01/88
 Urbroj: 71-10-01/1-21-2
 Zagreb, 10. prosinca 2021.

Predsjednik
 Republike Hrvatske
 Zoran Milanović, v. r.

ZAKON

O OVLASTI VLADE REPUBLIKE HRVATSKE DA UREDBAMA UREĐUJE POJEDINA PITANJA IZ DJELOKRUGA HRVATSKOGA SABORA

Članak 1.

Ovlašćuje se Vlada Republike Hrvatske da uredbama uređuje pitanja tekuće gospodarske politike iz djelokruga Hrvatskoga sabora, osim izmjena državnog proračuna i propisivanja poreza te onih pitanja koja prema Ustavu Republike Hrvatske može uređivati samo Hrvatski sabor, u razdoblju:

– od 15. prosinca 2021. do 15. siječnja 2022. i

– od 15. srpnja 2022. do 15. rujna 2022.

Članak 2.

Iznimno od odredbe članka 1. ovoga Zakona, ovlašćuje se Vlada Republike Hrvatske da u razdoblju od dana raspuštanja ili isteka mandata Hrvatskoga sabora pa do dana prvog zasjedanja novoizabranog Hrvatskoga sabora uredbama uređuje pojedina pitanja iz djelokruga Hrvatskoga sabora, osim donošenja ili izmjena državnog proračuna i propisivanja poreza te onih pitanja koja prema Ustavu Republike Hrvatske može uređivati samo Hrvatski sabor.

Članak 3.

Vlada Republike Hrvatske na svakoj će sjednici Hrvatskoga sabora podnijeti izvješće o uredbama koje je na temelju ovlasti iz članka 1. ovoga Zakona donijela između dviju sjednica Hrvatskoga sabora odnosno na prvo zasjedanje novoizabranog Hrvatskoga sabora podnijeti izvješće o uredbama koje je donijela od dana podnošenja posljednjeg izvješća.

Članak 4.

Uredbe koje je Vlada Republike Hrvatske donijela na temelju Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, br. 133/20.) koje vrijede na dan stupanja na snagu ovoga Zakona ostaju na snazi, a najdulje do 30. studenoga 2022.

Članak 5.

Danom stupanja na snagu ovoga Zakona prestaje važiti Zakon o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, br. 133/20.).

Članak 6.

Ovaj Zakon objavit će se u »Narodnim novinama«, a stupa na snagu 10. prosinca 2021.

Klasa: 022-03/21-01/94
 Zagreb, 3. prosinca 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 136/2021 (10.12.2021.), Odluka o izmjeni Odluke o porezima Općine Murter - Kornati

Općina Murter – Kornati

2254

Na temelju članka 42. Zakona o lokalnim porezima (»Narodne novine«, broj 115/16, 101/17) i članka 29. Statuta Općine Murter – Kornati (»Službeni glasnik Općine Murter – Kornati«, broj 2/21) Općinsko vijeće Općine Murter – Kornati na 5. sjednici od 16. studenoga 2021. godine, donosi

ODLUKU

O IZMJENI ODLUKE O POREZIMA OPĆINE MURTER – KORNATI

Članak 1.

U Odluci o porezima Općine Murter – Kornati (»Službeni glasnik Općine Murter – Kornati«, broj 2/21) članak 5. stavak 2. mijenja se i glasi:

»Poslove u vezi s utvrđivanjem i naplatom poreza na kuće za odmor za Općinu Murter – Kornati obavlja Jedinstveni upravni odjel Općine Murter – Kornati.«

Članak 2.

U članku 12. stavku 1. iza riječi »javnih površina« briše se zarez i dodaju se riječi »i poreza na kuće za odmor,«

Članak 3.

Ova Odluka objavit će se u »Službenom glasniku Općine Murter – Kornati« i stupa na snagu 1. siječnja 2022. godine.

Klasa: 410-01/21-01/05

Urbroj: 2182/18-01/1-21-2

Murter, 16. studenoga 2021.

OPĆINSKO VIJEĆE OPĆINE MURTER – KORNATI

Predsjednik
 Krešimir Mudronja, v. r.
### NN 136/2021 (10.12.2021.), Odluka o izmjenama i dopunama Odluke o porezima Općine Pićan

Općina Pićan

2255

Na temelju članka 42. Zakona o lokalnim porezima (»Narodne novine« br. 115/16, 101/17) i članka 19. Statuta Općine Pićan (»Službene novine Općine Pićan« br. 6/18, 3/21, 4/21 – pročišćeni tekst), Općinsko vijeće Općine Pićan na sjednici održanoj 22. studenoga 2021. godine donosi sljedeću

ODLUKU

O IZMJENAMA I DOPUNAMA ODLUKE O POREZIMA OPĆINE PIĆAN

Članak 1.

U Odluci o porezima Općine Pićan (»Službene novine Općine Pićan« br. 12/17) (u daljnjem tekstu: Odluka), u članku 2. stavku 1. briše se točka 1.

Dosadašnje točke 2. i 3. postaju točke 1. i 2.

Članak 2.

Poglavlje »Prirez porezu na dohodak« i članak 3. Odluke brišu se.

Dosadašnji članci 4., 5., 6., 7., 8., 9. i 10. postaju članci 3., 4., 5., 6., 7., 8. i 9.

Članak 3.

Ova Odluka objavljuje se u »Službenim novinama Općine Pićan« i »Narodnim novinama«, stupa na snagu i primjenjuje se od prvoga dana u mjesecu nakon mjeseca u kojem je odluka objavljena u »Narodnim novinama«.

Klasa: 021-05/21-01/12

Urbroj: 2144/05-03-01-21-4

Pićan, 22. studenoga 2021.

Općina Pićan
 Općinsko vijeće
 Predsjednik vijeća
 Daniel Stanić, v. r.
### NN 136/2021 (10.12.2021.), Odluka o imenovanju zamjenika županijskog državnog odvjetnika u Županijskom državnom odvjetništvu u Zadru

DRŽAVNOODVJETNIČKO VIJEĆE

2253

ODLUKA

Državnoodvjetničko vijeće na temelju članka 41. stavka 1. i članka 57. Zakona o Državnoodvjetničkom vijeću (»Narodne novine« broj 67/2018, 126/19) na 58. sjednici održanoj 30. studenoga i 1. prosinca 2021.

odlučilo je

I. IVICA ŠKARA, općinski državni odvjetnik u Općinskom državnom odvjetništvu u Zadru, imenuje se za zamjenika županijskog državnog odvjetnika u Županijskom državnom odvjetništvu u Zadru.

II. Imenovani zamjenik dužan je stupiti na dužnost najkasnije u roku od šest mjeseci od dana imenovanja.

Broj: DOVO-30/2021

Zagreb, 1. prosinca 2021.

Predsjednik
 Državnoodvjetničkog vijeća
 Darko Klier, v. r.
### NN 136/2021 (10.12.2021.), Odluka o razrješenju dužnosti zamjenice općinskog državnog odvjetnika u Općinskom državnom odvjetništvu u Zagrebu

Državnoodvjetničko vijeće

2252

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018 i 126/19) odlučujući o zahtjevu za raz­rješenje Arijane Breitenfeld, na 58. sjednici održanoj 30. studenoga i 1. prosinca 2021.,

odlučilo je

ARIJANA BREITENFELD razrješava se dužnosti zamjenice općinskog državnog odvjetnika u Općinskom državnom odvjetništvu u Zagrebu s danom 31. prosinca 2021.

Broj: DOVO-36/2021

Zagreb, 1. prosinca 2021.

Predsjednik
 Državnoodvjetničkog vijeća
 Darko Klier, v. r.
### NN 136/2021 (10.12.2021.), Rješenje o utvrđivanju cijene izrade čuvarske i zaštitarske iskaznice, iskaznice zaštitara specijalista, zaštitara tehničara i zaštitara IPU

MINISTARSTVO UNUTARNJIH POSLOVA

2246

Na temelju članka 8. stavka 4. Pravilnika o sadržaju i izgledu iskaznice za čuvara, zaštitara, zaštitara specijalista, zaštitara tehničara i zaštitara IPU (»Narodne novine«, br. 103/21), ministar unutarnjih poslova donosi

RJEŠENJE

O UTVRĐIVANJU CIJENE IZRADE ČUVARSKE I ZAŠTITARSKE ISKAZNICE, ISKAZNICE ZAŠTITARA SPECIJALISTA, ZAŠTITARA TEHNIČARA I ZAŠTITARA IPU

I.

Za izdanu čuvarsku ili zaštitarsku iskaznicu, iskaznicu zaštitara specijalista, zaštitara tehničara i zaštitara IPU plaća se naknada u iznosu od 50,00 kuna.

II.

Sredstva za naknadu iz točke I. ovog Rješenja uplaćuju se na račun Državnog proračuna IBAN: HR1210010051863000160 te poziv na broj:

– za čuvarsku iskaznicu: HR63 7005-713-22489

– za zaštitarsku iskaznicu, iskaznicu zaštitara specijalista i zaštitara IPU: HR63 7005-713-21849

– za iskaznicu zaštitara tehničara: HR63 7005-713-22713.

III.

Danom stupanja na snagu ovog Rješenja prestaje važiti Rješenje o utvrđivanju cijene čuvarske i zaštitarske iskaznice (»Narodne novine«, br. 102/04).

IV.

Ovo Rješenje stupa na snagu osmoga dana od dana objave u »Narodnim novinama«.

Klasa: 011-02/21-01/273

Urbroj: 511-01-152-21-5

Zagreb, 6. prosinca 2021.

Ministar
 dr. sc. Davor Božinović, v. r.
### NN 136/2021 (10.12.2021.), Odluka o izmjeni Odluke o osnivanju stručnog povjerenstva za praćenje i analizu kretanja minimalne plaće

MINISTARSTVO RADA, MIROVINSKOGA SUSTAVA, OBITELJI I SOCIJALNE POLITIKE

2251

Na temelju članka 7. stavka 2. Zakona o minimalnoj plaći (»Narodne novine«, br. 118/18 i 120/21), ministar rada, mirovinskoga sustava, obitelji i socijalne politike donosi

ODLUKU

O IZMJENI ODLUKE O OSNIVANJU STRUČNOG POVJERENSTVA ZA PRAĆENJE I ANALIZU KRETANJA MINIMALNE PLAĆE

I.

U Odluci o osnivanju stručnog povjerenstva za praćenje i analizu kretanja minimalne plaće (»Narodne novine«, br. 37/19 i 78/19) točka II. mijenja se i glasi:

»Povjerenstvo je savjetodavno tijelo ministra nadležnog za rad (u daljnjem tekstu: Ministar), koje se osniva u cilju praćenja kretanja u području plaće i minimalne plaće, analize utvrđenog stanja i davanja stručnih preporuka Ministru u postupku izrade obrazloženog prijedloga visine minimalne plaće Vladi Republike Hrvatske.

II.

Točka V. mijenja se i glasi:

»Zadaće Povjerenstva su:

– kontinuirano pratiti i proučavati kretanja plaće i minimalne plaće u širem kontekstu socijalne politike, politike zapošljavanja, borbe protiv sive ekonomije i poreznog opterećenja rada i poslodavca,

– analizirati mogući utjecaj rasta minimalne plaće na gospodarstvo, zapošljavanje, produktivnost rada, životni standard i ostala područja života i rada te u skladu s time, davati preporuke i smjernice za daljnji razvoj instituta minimalne plaće,

– analizirati utjecaj izmjena relevantnih propisa na kretanje plaće i minimalne plaće u Republici Hrvatskoj te

– najkasnije do 1. rujna tekuće godine, Ministru dati obrazloženu preporuku visine minimalne plaće za kalendarsku godinu, s time da ista može biti u apsolutnom iznosu ili u određenom rasponu.«.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 080-01/19-02/04

Urbroj: 524-03-01-02/6-21-31

Zagreb, 2. prosinca 2021.

Ministar
 Josip Aladrović, v. r.
### NN 136/2021 (10.12.2021.), Odluka o dodjeli Državne nagrade za humanitarni rad u 2021. godini

MINISTARSTVO RADA, MIROVINSKOGA SUSTAVA, OBITELJI I SOCIJALNE POLITIKE

2250

Na temelju članka 52. stavka 1. i članka 60. Zakona o sustavu državne uprave (»Narodne novine«, broj 66/19), Državnog proračuna Republike Hrvatske za 2021. godinu i projekcije za 2022. i 2023. godinu (»Narodne novine«, broj 135/20), Zakona o izvršavanju Državnog proračuna Republike Hrvatske za 2021. godinu (»Narodne novine«, broj: 135/20, 69/21 i 122/21), a u svezi s člankom 54. Zakona o humanitarnoj pomoći (»Narodne novine«, broj 102/15 i 98/19) i Pravilnikom o Državnoj nagradi za humanitarni rad (»Narodne novine«, broj 120/15), te u svezi s člankom 15. Zakona o ustrojstvu i djelokrugu ministarstava i drugih središnjih tijela državne uprave (»Narodne novine«, broj 85/20), kao i prijedloga Odbora za dodjelu Državne nagrade za humanitarni rad sa sjednice održane 30. studenoga 2021. godine, ministar rada, mirovinskoga sustava, obitelji i socijalne politike donosi

ODLUKU

O DODJELI DRŽAVNE NAGRADE ZA HUMANITARNI RAD U 2021. GODINI

I.

Ovom odlukom Ministarstvo rada, mirovinskoga sustava, obitelji i socijalne politike (u daljnjem tekstu: Ministarstvo) dodjeljuje Državnu nagrada za humanitarni rad u 2021. godini (u daljnjem tekstu: Nagrada), i to:

– U kategoriji – Godišnja nagrada

1. Udruzi žena sv. Nedelja »Mendula«, iz Nedešćine, Nedešćina 103 i

2. Udruzi osoba s invaliditetom Sisačko-moslavačke županije, iz Petrinje, Jelene Babić 18

kao najveće priznanje koje Republika Hrvatska dodjeljuje za iznimna postignuća i doprinos razvoju i unapređenju humanitarnog rada u Republici Hrvatskoj.

II.

Nagrađenima iz točke I. ove Odluke, dodjeljuje se Nagrada u obliku povelje.

III.

Nagrada se uručuje na Svečanoj sjednici Odbora za dodjelu Državne nagrade za humanitarni rad.

IV.

Ova Odluka stupa na snagu danom donošenja.

Klasa: 230-05/21-01/3
 Urbroj: 524-08-02-02/2-21-11
 Zagreb, 30. studenoga 2021.

Ministar
 Josip Aladrović, v. r.
### NN 136/2021 (10.12.2021.), Odluka o ukidanju dozvole za istraživanje i eksploataciju ugljikovodika na kopnu u istražnom prostoru ugljikovodika »SA-08«

VLADA REPUBLIKE HRVATSKE

2241

Na temelju članka 26. Zakona o istraživanju i eksploataciji ugljikovodika (»Narodne novine«, br. 52/18., 52/19. i 30/21.), Vlada Republike Hrvatske je na sjednici održanoj 10. prosinca 2021. donijela

ODLUKU

O UKIDANJU DOZVOLE ZA ISTRAŽIVANJE I EKSPLOATACIJU UGLJIKOVODIKA NA
 KOPNU U ISTRAŽNOM PROSTORU
 UGLJIKOVODIKA »SA-08«

I.

Ukida se Odluka o izdavanju dozvole za istraživanje i eksploataciju ugljikovodika na kopnu u istražnom prostoru ugljikovodika »SA-08« (»Narodne novine«, br. 63/15. i 61/16.).

II.

U Registru istražnih prostora društvo Vermilion Zagreb Exploration d.o.o., Ulica Petra Hektorovića 2, Zagreb, OIB: 29241599964 briše se kao ovlaštenik u istražnom prostoru ugljikovodika »SA-08«.

III.

U Registru istražnih prostora u istražnom prostoru ugljikovodika »SA-08« upisuje se Republika Hrvatska kao nositelj istražnog prostora.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/21-04/375
 Urbroj: 50301-05/31-21-4
 Zagreb, 10. prosinca 2021.

Predsjednik
 mr. sc. Andrej Plenković, v. r.
### NN 136/2021 (10.12.2021.), Odluka o ukidanju dozvole za istraživanje i eksploataciju ugljikovodika na kopnu u istražnom prostoru ugljikovodika »DR-04«

VLADA REPUBLIKE HRVATSKE

2242

Na temelju članka 26. Zakona o istraživanju i eksploataciji ugljikovodika (»Narodne novine«, br. 52/18., 52/19. i 30/21.), Vlada Republike Hrvatske je na sjednici održanoj 10. prosinca 2021. donijela

ODLUKU

O UKIDANJU DOZVOLE ZA ISTRAŽIVANJE I EKSPLOATACIJU UGLJIKOVODIKA NA
 KOPNU U ISTRAŽNOM PROSTORU UGLJIKOVODIKA »DR-04«

I.

Ukida se Odluka o izdavanju dozvole za istraživanje i eksploataciju ugljikovodika na kopnu u istražnom prostoru ugljikovodika »DR-04« (»Narodne novine«, br. 63/15. i 61/16.).

II.

U Registru istražnih prostora društvo Vermilion Zagreb Exploration d.o.o., Ulica Petra Hektorovića 2, Zagreb, OIB: 29241599964 briše se kao ovlaštenik u istražnom prostoru ugljikovodika »DR-04«.

III.

U Registru istražnih prostora u istražnom prostoru ugljikovodika »DR-04« upisuje se Republika Hrvatska kao nositelj istražnog prostora.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/21-04/376
 Urbroj: 50301-05/31-21-4
 Zagreb, 10. prosinca 2021.

Predsjednik
 mr. sc. Andrej Plenković, v. r.
### NN 136/2021 (10.12.2021.), Odluka o donošenju Nacionalnog plana razvoja socijalnih usluga za razdoblje od 2021. do 2027. godine i Akcijskog plana razvoja socijalnih usluga za razdoblje od 2021. do 2024. godine

VLADA REPUBLIKE HRVATSKE

2240

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 12. stavka 2. Zakona o sustavu strateškog planiranja i upravljanja razvojem Republike Hrvatske (»Narodne novine«, broj 123/17.), Vlada Republike Hrvatske je na sjednici održanoj 10. prosinca 2021. donijela

ODLUKU

O DONOŠENJU NACIONALNOG PLANA RAZVOJA SOCIJALNIH USLUGA ZA RAZDOBLJE OD 2021. DO 2027. GODINE I AKCIJSKOG PLANA RAZVOJA SOCIJALNIH USLUGA ZA RAZDOBLJE
 OD 2021. DO 2024. GODINE

I.

Donosi se Nacionalni plan razvoja socijalnih usluga za razdoblje od 2021. do 2027. godine i Akcijski plan razvoja socijalnih usluga za razdoblje od 2021. do 2024. godine, u tekstu koji je dostavilo Ministarstvo rada, mirovinskoga sustava, obitelji i socijalne politike aktom, klasa: 011-02/20-01/4, urbroj: 524-08-02/1-21-52, od 30. studenoga 2021.

II.

Zadužuje se Ministarstvo rada, mirovinskoga sustava, obitelji i socijalne politike da o ovoj Odluci izvijesti nadležna tijela, nositelje provedbe posebnih ciljeva iz Nacionalnog plana i mjera iz Akcijskog plana iz točke I. ove Odluke.

III.

Zadužuje se Ministarstvo rada, mirovinskoga sustava, obitelji i socijalne politike da Nacionalni plan i Akcijski plan iz točke I. ove Odluke objavi na svojim mrežnim stranicama.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/21-07/457
 Urbroj: 0301-04/25-21-3
 Zagreb, 10. prosinca 2021.

Predsjednik
 mr. sc. Andrej Plenković, v. r.
### NN 137/2021 (13.12.2021.), Odluka o izmjenama i dopunama Odluke o lokalnim porezima Grada Karlovca

Grad Karlovac

2266

Na temelju članka 35. Zakona o lokalnoj i područnoj (regionalnoj) samoupravi (»Narodne novine« 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20.) članka 20. stavka 1. Zakona o lokalnim porezima (»Narodne novine« br. 115/16, 101/17. – u daljnjem tekstu: Zakon) i članaka 34. i 97. Statuta Grada Karlovca (»Glasnik Grada Karlovca« br. 09/21. – potpuni tekst), Gradsko vijeće Grada Karlovca na 5. sjednici održanoj 2. prosinca 2021. godine donijelo je

ODLUKU

O IZMJENAMA I DOPUNAMA ODLUKE O LOKALNIM POREZIMA GRADA KARLOVCA

Članak 1.

U Odluci o lokalnim porezima Grada Karlovca (GGK 8/17, 20/17, »Narodne novine« 33/17, 127/17.) članak 7. mijenja se i glasi:

»Prirez porezu na dohodak plaća se po stopi od 9% od utvrđene osnovice, a uplaćuje se na poseban račun.«

Članak 2.

Članak 10. mijenja se i glasi:

»Porez na potrošnju plaća se po stopi od 2% od utvrđene osnovice u korist Proračuna Grada«.

Članak 3.

U ostalom dijelu Odluka o lokalnim porezima Grada Karlovca se ne mijenja.

Članak 4.

Ova Odluka stupa na snagu osmoga dana od dana objave u »Narodnim novinama«, te će se objaviti u »Glasniku grada Karlovca«, a primjenjuje se od 1. siječnja 2022. godine.

Klasa: 021-05/21-01/09
 Urbroj: 2133/01-01/01-21-3
 Karlovac, 2. prosinca 2021.

Predsjednik
 Gradskog vijeća Grada Karlovca
 Marin Svetić, dipl. ing. šumarstva, v. r.
### NN 137/2021 (13.12.2021.), Odluka o stavljanju u službenu uporabu katastarskog operata katastra nekretnina za katastarsku općinu Petrovija

Državna geodetska uprava

2264

Na temelju članka 56. stavka 2. Zakona o državnoj izmjeri i katastru nekretnina (»Narodne novine«, 112/2018), glavni ravnatelj Državne geodetske uprave donosi

ODLUKU

O STAVLJANJU U SLUŽBENU UPORABU KATASTARSKOG OPERATA KATASTRA NEKRETNINA ZA KATASTARSKU OPĆINU PETROVIJA

I.

Na temelju podataka elaborata katastarske izmjere, podataka prikupljenih tijekom izlaganja na javni uvid elaborata katastarske izmjere i podataka preuzetih iz obnovljene zemljišne knjige izrađen je katastarski operat katastra nekretnina za katastarsku općinu Petrovija (MB 301965), a koji se sastoji od:

– katastarskog plana u digitalnom obliku,

– digitalnog ortofotoplana i digitalnog modela terena,

– elaborata geodetske osnove,

– pregledne karte s podjelom na detaljne listove katastarskog plana u mjerilu 1:5000 te podjelom na skice izmjere,

– detaljnih listova katastarskog plana u mjerilu 1:1000 (27 lista),

– skica izmjere mjerila 1:1000 (79 komada) i mjerila 1:500 (52 komada),

– dopunskih skica izmjere razna mjerila (109 komada),

– popisa katastarskih čestica u rasponu od broja 1/1 do 1063 (ukupno 1645 k.č.),

– popisa osoba upisanih u posjedovne listove i

– posjedovnih listova u rasponu od broja 1 do 1617 (ukupno 1599 PL-ova).

II.

Katastarski operat katastra nekretnina za katastarsku općinu Petrovija (MB 301965) stavlja se u službenu uporabu dana 8. prosinca 2021. godine.

III.

Od dana stavljanja u službenu uporabu katastarskog operata katastra nekretnina za katastarsku općinu Petrovija (MB 301965) svi novi upisi na području na kojem je provedena katastarska izmjera provodit će se u katastarskom operatu katastra nekretnina za katastarsku općinu Petrovija (MB 301965).

IV.

Katastarski operat katastra nekretnina za katastarsku općinu Petrovija (MB 301965) mora se održavati u trajnoj suglasnosti s novoosnovanom zemljišnom knjigom za katastarsku općinu Petrovija.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 932-05/20-03/11
 Urbroj: 541-04-01-02/4-21-6
 Zagreb, 6. prosinca 2021.

Glavni ravnatelj
 dr. sc. Damir Šantek, dipl. ing. geod., v. r.
### NN 137/2021 (13.12.2021.), Indeks proizvođačkih cijena industrijskih proizvoda na domaćem tržištu u studenome 2021.

Državni zavod za statistiku

2265

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U STUDENOME 2021.

Indeks proizvođačkih cijena industrijskih proizvoda na domaćem tržištu u studenome 2021. u odnosu na listopad 2021. iznosi 100,5.

Klasa: 954-02/21-01/01
 Urbroj: 555-01-05-03-02-21-24
 Zagreb, 8. prosinca 2021.

Glavna ravnateljica
 Lidija Brković, v. r.
### NN 137/2021 (13.12.2021.), Pravilnik o izmjenama i dopunama Pravilnika o strukturi i sadržaju godišnjih i polugodišnjih financijskih izvještaja i drugih izvještaja društva za upravljanje alternativnim investicijskim fondovima

HRVATSKA AGENCIJA ZA NADZOR FINANCIJSKIH USLUGA

2268

Na temelju članka 69. stavaka 4., 5. i 6. Zakona o alternativnim investicijskim fondovima (»Narodne novine«, broj 21/18, 126/19 i 110/21) i članka 19. stavka 6. Zakona o računovodstvu (»Narodne novine«, broj 78/15, 134/15, 120/16, 116/18, 42/20 i 47/20) Hrvatska agencija za nadzor financijskih usluga na sjednici Upravnog vijeća održanoj 9. prosinca 2021. godine donosi

PRAVILNIK

O IZMJENAMA I DOPUNAMA PRAVILNIKA O STRUKTURI I SADRŽAJU GODIŠNJIH I POLUGODIŠNJIH FINANCIJSKIH IZVJEŠTAJA I DRUGIH IZVJEŠTAJA DRUŠTVA ZA UPRAVLJANJE ALTERNATIVNIM INVESTICIJSKIM FONDOVIMA

Članak 1.

U Pravilniku o strukturi i sadržaju godišnjih i polugodišnjih financijskih izvještaja i drugih izvještaja društva za upravljanje alternativnim investicijskim fondovima (NN broj 13/19) članak 2. mijenja se i glasi:

»Članak 2.

(1) Obveznik izrade i dostave izvještaja iz članka 1. ovoga Pravilnika je UAIF kojem je Hanfa izdala odobrenje za rad iz članka 28. Zakona o alternativnim investicijskim fondovima (»Narodne novine«, broj 21/18, dalje: Zakon).

(2) Na mali UAIF ne primjenjuje se obveza sastavljanja polugodišnjih financijskih izvještaja.«

Članak 2.

U članku 5. stavku 1. ispred riječi »UAIF« dodaju se riječi »Veliki i srednji«.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/21-02/02

Urbroj: 326-01-70-72-21-2

Zagreb, 9. prosinca 2021.

Predsjednik
 Upravnog vijeća
 dr. sc. Ante Žigman, v. r.
### NN 137/2021 (13.12.2021.), Pravilnik o izmjenama i dopunama Pravilnika o likvidaciji i produljenju trajanja AIF-a

HRVATSKA AGENCIJA ZA NADZOR FINANCIJSKIH USLUGA

2269

Na temelju odredbe članka 224. stavka 5., članka 227. i članka 229. stavka 4. Zakona o alternativnim investicijskim fondovima (»Narodne novine« broj 21/2018, 126/19 i 110/21, dalje: Zakon), Hrvatska agencija za nadzor financijskih usluga (dalje: Hanfa) na sjednici Upravnog vijeća održanoj 9. prosinca 2021. godine donosi

PRAVILNIK

O IZMJENAMA I DOPUNAMA PRAVILNIKA O LIKVIDACIJI I PRODULJENJU TRAJANJA AIF-a

Članak 1.

U članku 4. Pravilnika o likvidaciji AIF-a (NN broj 26/19) u stavku 3. ispred riječi »UAIF-a« dodaje se riječ »velikog«. Riječi: »Likvidator ne mora imati položen ispit za investicijskog savjetnika u smislu članka 42. stavka 2. Zakona.« brišu se.

U stavku 4. ispred riječi »UAIF-a« dodaje se riječ »velikog«. Riječi: », s time da ne mora imati položen ispit za investicijskog savjetnika u smislu članka 42. stavka 2. Zakona,« brišu se.

Članak 2.

U članku 5. iza riječi »troškove likvidacije« dodaju se riječi », podnošenje naknade likvidatoru Hanfi na suglasnost«.

Članak 3.

U članku 11. stavku 3. riječi »koju dostavlja Hanfi na suglasnost« zamjenjuju se riječima »donošenjem odluke u pisanom obliku te najkasnije sljedeći radni dan o tome obavještava Hanfu i svakog ulagatelja.

U stavku 4. iza riječi »opravdano« dodaju se riječi », pri čemu je likvidator dužan obrazložiti razloge za njeno uvećanje i dostaviti takvo obrazloženje svakom ulagatelju.« Druga rečenica se briše.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/21-02/02

Urbroj: 326-01-70-72-21-3

Zagreb, 9. prosinca 2021.

Predsjednik
 Upravnog vijeća
 dr. sc. Ante Žigman, v. r.